Kontant te wen: Ons is op soek na Maroela se supervroue!Het jou ma supersoniese gehoor om te weet wanneer die kinders met kattekwaad besig is? Het sy oë agter haar kop wat kan sien wat op die agtersitplek van die motor gebeur? Is sy so besig om altyd haar gesin en ander mense te help dat jy soms wonder of sy dalk meer as twee arms het? Is jou vrou, dogter, buurvrou of vriendin die steunpilaar by haar werk, of staan sy dalk aan die hoof van ŉ onderneming? Is sy ŉ tuisteskepper of tuisbly-mamma? Is haar liefde só onvoorwaardelik dat jy soms wonder of haar hart so groot soos ŉ passasierskip is? Dan moet jy haar vir dié spesiale Vrouedag-kompetisie inskryf! Twee Maroela-supervroue staan die kans om elkeen R4 000 kontant te wen sodat hulle self hul eie bederf kan kies – iets wat presies by haar sal pas! Een gelukkige Maroela-leser, wat ŉ supervrou nomineer, staan die kans om R2 000 kontant te wen! Jy hoef nie noodwendig die wen-supervrou te nomineer om vir dié prys in aanmerking te kom nie. Vertel vir ons wat maak van jóú ma/vrou/dogter/vriendin (of jouself!) ŉ supervrou – en stuur gerus sommer ook ŉ foto sodat ons kan sien hoe lyk al hierdie supervroue! Die kompetisie het gesluit.